«Երկրորդ պատճառն այն էր, որ մանդատ է ստանում մեկը, որը քիչ ձայն ունի։ 2/3-ի մասին շատ խոսվեց, և այո, ես կասկած ունեմ, որ 2/3 ունեցող քաղաքական ուժը, որը կարող է փոխել Սահմանադրությունը, մեծ գայթակղություն կունենա ուժեղացնելու իր իշխանությունը։ Եվ այսօր, երբ խոսում ենք սուպերվարչապետական համակարգի մասին, ես վախենում եմ, որ վաղը կգնանք սուպերնախագահական համակարգի։ Երրորդ՝ մենք անընդհատ ասել ենք, որ ընտրություններից հետո դրանց արդյունքների վերաբերյալ շահարկումները շարունակվում են. գործիք ենք առաջարկել, որ ավարտվեն այդ խոսակցությունները, ինչո՞ւ եք դրան էլ դեմ։ Եթե ընդունում եք գաղափարը, գոնե անցումային դրույթների մեջ դա ներառեք։ Մենք կողմ ենք լինելու այս ԸՕ-ին, որովհետև առաջընթաց ապահովող որևէ օրենսդրական նախաձեռնության կողմ չենք եղել»։